ИЗИСКВАНИЯ КЪМ КАНДИДАТА ЗА УЧАСТИЕ В ТЪРГА

1. ПРЕДСТАВЯНЕ.

Министерството на околната среда и водите  отдава под наем за срок от пет години части от недвижим имот - публична държавна собственост:  състоящ се от:
-  в сутерена на сградата – на междинната стълбищна площадка, след втората метална врата, част от сградата с площ от1 (един) квадратни метра;   
-    На партерния етаж – част от сградата с площ от1 (един) квадратни метра, находящи се между входа на зала „Европа“ и входа на дирекция ВОП;
[bookmark: _GoBack]-   На пети етаж -  част от сградата с площ от1 (един) квадратни метра, находящи се в коридора, непосредствено водещ за покритата тераса на етажа;

ІІ.	Начин на плащане на наемната цена.
	Наемната цена се заплаща от 1-во до 10-о число на съответния месец по банков път. 

ІІІ.     Изисквания към участника в търга.
    За да бъдат допуснати до участие в търга, кандидатите следва да отговарят на   изискванията на  утвърдената тръжна документация.

3.1.Да притежава най-малко двугодишен опит в експлоатирането на кафе автомати;
3.2. Да притежава собствени и/или наети кафе автомати за целия срок на договора за наем на недвижимия имот;
3.3. Персоналът, който ще обслужва кафе автоматите да притежават валидни лични здравни книжки, издадени по реда на Наредба № 15 от 27.06.2006 г. за здравните изисквания към лицата, работещи в детските заведения, специализираните институции за деца и възрастни, водоснабдителните обекти, предприятията, които произвеждат или търгуват с храни, бръснарските, фризьорските и козметичните салони (обн., ДВ, бр. 57 от 14.07.2006 г.);
3.4. Влаганите в автоматите вещества и продукти за топли напитки да отговарят на изискванията на Закона за храните (ЗХ).
3.5. Оборотите от всички продажби на кафе автоматите да се регистрират и отчитат чрез фискално устройство, съгласно изискванията на Наредба за изменение и допълнение на Наредба № Н-18 от 2006 г. за регистриране и отчитане на продажби в търговските обекти чрез фискални устройства (обн., ДВ, бр. 106 от 27.12.2006 г.). 

IV. Към заявлението за участие и кандидатът следва да представи:
4.1. Брошура или подробно описание на вида, марката, модела и техническите параметри на кафе автоматите (включително консумацията на ел. енергия и вода), от които да е видна и поставената СЕ маркировка съгласно Директива 2006/95/ЕО. Описание на предлагания асортимент  от топли напитки.
4.2. По т. III да бъдат приложени следните документи:
4.2.1. към декларацията по т. 3.1. - списък на договори със сходен предмет – предоставяне на услуги чрез кафе автомати и поне една референция за добро изпълнение на договор от списъка;
4.2.2. към декларацията по т. 3.2. - документи, удостоверяващи право на собственост или договори за наем на кафе автомати, покриващи изискванията за срок;
4.2.3.  към декларацията по т. 3.3.  - списък на персонала, който ще обслужва кафе автоматите, с посочен номер и валидност на здравната книжка на лицата.
4.3. Оригинално платежно нареждане  за внесен депозит; оригинал или заверено копие от документ за закупена тръжна документация; удостоверения за липса на задължения към държавата и общината по седалище към датата на търга, в т.ч. удостоверение по чл. 87, ал. 6 от ДОПК за липса на задължения към държавата, издадено от ТД/офис на НАП, по регистрация на кандидата и удостоверение за липса на задължения към общината, издадено от съответната служба при общинската администрация, компетентна да удостовери наличието или липсата на задължения на кандидата, съгласно чл. 4, ал. 3, изр. второ от Закона за местните данъци и такси (ЗМДТ); писмена декларация от представляващия участника, че не е лишен от правото да упражнява търговска дейност; писмена декларация от участника за липса на свързаност по смисъла на § 1 от Допълнителните разпоредби на Закона за предотвратяване и установяване конфликт на интереси (ЗПУКИ) със служители на ръководна длъжност в МОСВ от страна на управителен или контролен орган, както и временно изпълняващ такава длъжност, включително прокурист или търговски пълномощник; декларация, посочваща единен идентификационен код на кандидата. Когато заявлението се подава от пълномощник, се изисква и нотариално заверено пълномощно.

5. Минимални изисквания към кафе автоматите:

5.1. Кафе автоматите следва да предлагат избор на напитки с еспресо и инстантно кафе, чай, топло мляко, топла вода, мляко с какао, топъл шоколад и др.
5.2. Капацитет на едно зареждане на автомат -  не по-малко от 500 чаши. Възможност за преселекция – не по-малко от два пъти.
5.3. Кафе автоматите да са снабдени с монетник, който връща ресто. Възможност за работа с монети от 5, 10, 20, 50 ст. и 1 лев.
5.4. Използваните автомати да са технически обезопасени. Електрическото захранване на същите да е с напрежение 220V (50Hz).


